b'\n_START_ARTICLE_\nKatarina \xc5\xa0alamun-Biedrzycka\n_START_SECTION_\n\xc5\xbdivljenjepis\n_START_PARAGRAPH_\n\xc5\xa0tudirala je slavistiko v Ljubljani, Zagrebu in Krakovu, diplomirala leta 1966 v Ljubljani, doktorirala 1976 v Krakovu. \xc5\xbdivi prete\xc5\xbeno v Krakovu, od 1966 do 1971 je bila lektorica slovenskega jezika na tamkaj\xc5\xa1nji univerzi, do 1988 je bila adjunkt in\xc5\xa1tituta za slovanske vede pri Poljski akademiji znanosti, sedaj je samostojna kulturna delavka. Je sestra Toma\xc5\xbea \xc5\xa0alamuna.\n_START_SECTION_\nDelo\n_START_PARAGRAPH_\nPrevaja iz polj\xc5\xa1\xc4\x8dine v sloven\xc5\xa1\xc4\x8dino (mdr. Gombrowicz, Witkiewicz, Mi\xc5\x82osz) in iz sloven\xc5\xa1\xc4\x8dine v polj\xc5\xa1\xc4\x8dino (mdr. Cankar, Pre\xc5\xa1eren, \xc5\xbdupan\xc4\x8di\xc4\x8d, Murn, Strni\xc5\xa1a, T. \xc5\xa0alamun, A. Debeljak), s \xc4\x8dimer je prispevala k uveljavitvi slovenske literature pri Poljakih. Napisala je \xc5\xa1tevilne \xc4\x8dlanke in razprave o poljskih in slovenskih ustvarjalcih, urejala izbore in antologije ter poro\xc4\x8dala o sprotnem literarnem dogajanju. Raziskovala je problem avantgarde v prvi polovici 20. stoletja v slovenski literaturi, zlasti ob A. Podbev\xc5\xa1ku je na\xc4\x8dela nekatera teoreti\xc4\x8dna vpra\xc5\xa1anja.'